יחסי איסלנד–פולין

יחסי איסלנד–פולין הם היחסים הדיפלומטיים בין איסלנד לפולין. שתי המדינות חברות באזור הכלכלי האירופי, בנאט"ו, בארגון לשיתוף פעולה ולפיתוח כלכלי ובאו"ם.

 היסטוריה 
הקשר הראשון הידוע בין איסלנד לפולין החל בשנת 1613 כאשר הנזיר הצ'כי דניאל סטרייץ-וטרוס ביקר באיסלנד. בשנת 1638 הוא הוציא ספר בפולנית על מסעותיו באי בשם "Islandia, álbo Krotkie opisanie Wyspy Islandiy" (פורסם בלשנו שבפולין)Short biography of Daniel Strejc-Vetter (in Czech). במאה ה-19 הגיע הסופר הפולני אדמונד חויצקי לאיסלנד כמזכיר הקיסר הצרפתי העתידי נפוליאון השלישי.Śladami Polaków po świecie Polacy w Islandii (in Polish) בשנת 1857 פרסם חויצקי ספר בצרפתית בשם "Voyage dans les mers du nord à bord de la corvette la Reine Hortense" המתאר את מסעותיו וניסיונו באיסלנד.Archive: Edmund Chojecki

ביולי 1945, לפני סיומה הרשמי של מלחמת העולם השנייה, איסלנד הכירה בממשלת האחדות הלאומית הפולנית.70 years of Polish-Icelandic post-war relations היחסים הדיפלומטיים בין שתי המדינות החלו רשמית בינואר 1946. בשנת 1956 פתחה פולין קונסוליה ברייקיאוויק שנשארה פתוחה עד 1981.History and characteristic of migration from Poland to Iceland בשנת 2008 פתחה פולין מחדש את הקונסוליה הכללית ברייקיאוויק. מאוחר יותר שודרגה הקונסוליה הפולנית לשגרירות.

 ביקורים מדיניים 
בשנת 1999 ערך נשיא איסלנד אולפור רגנר גרימסון ביקור רשמי בפולין והיה לראש המדינה האיסלנדי הראשון שביקר במדינה.President Ólafur Ragnar Grímsson visits Poland במאי 2000 נשיא פולין אלכסנדר קוושנייבסקי ביקר באיסלנד.President Aleksander Kwaśniewski visits Iceland במרץ 2020 נשיא איסלנד גודני יוהאנסון ערך ביקור רשמי בפולין יחד עם אשתו.

 הגירה 
בשנות ה-60 החלו מהגרים פולנים להגיע לאיסלנד על מנת לעבוד במספנות ברחבי האי. בשנות ה-80 איסלנד הייתה זקוקה לכוח עבודה, ולכן החלה לגייס עובדים פולנים. באמצע שנות האלפיים מנתה הקהילה הפולנית יותר מ-20,000 איש.Time: Iceland's Face of Immigration is Distinctly Polish לאחר המשבר הפיננסי בשנת 2008 הקהילה הפולנית ירדה בחצי, אך כיום (2021) הפולנים הם האוכלוסייה הזרה הגדולה ביותר באיסלנד, והם מהווים 3% מהתושבים.

 סחר 
בשנת 1924 חתמו איסלנד ופולין על הסכם מסחר.WTO: Trade Policy Review and Mechanism-Iceland

שתי המדינות פועלות בשוק האירופי האחיד כאשר איסלנד משויכת לאיגוד הסחר החופשי האירופי ופולין היא חברה מלאה באיחוד האירופי. קיימות טיסות ישירות בין איסלנד לפולין המופעלות על ידי "ויז אייר".
שמאל|ממוזער|שגרירות פולין ברייקיאוויק

 נציגויות דיפלומטיות 
 איסלנד מיוצגת בפולין באמצעות שגרירותה בברלין, גרמניה.
 פולין מחזיקה באיסלנד שגרירות ברייקיאוויק.Embassy of Poland in Reykjavík

 קישורים חיצוניים 

 הערות שוליים 

קטגוריה:ערכים ללא קטגוריות פיזיות - יחסי חוץ